V soboto 8.5.2010 se je v Hotelu Jeruzalem v Ljutomeru igral prvi rang turnir v klasičnem pikadu za izbor reprezentance, ki nas bo zastopala oktobra na Evropskem prvenstvu WDF v Turčiji. V reprezentanco se uvrstijo 4 moški ter dve ženski. Trije moški in ena ženska se v ekipo kvalificirajo preko 6. rang turnirjev, ostala dva pa se uvrstita v ekipo preko državnega prvenstva. Na prvem rangu sta se v finalu pomerila letošnja reprezentanta v elektronskem pikadu, Jože Vavtar (Hrastnik) in Polde Slanič (Zrkovci). Boljšo pripravljenost v tej verziji pikada je pokazal Vavtar, ki je Slaniča, skupnega zmagovalca PiZS rang turnirjev, v finalni igri premagal s 7 : 4. Tretje mesto sta si razdelila Jernej Magerl (Selnica ob Dravi) ter Andrej Micin (Hrastnik). Med ženskami je slavila reprezentantka ter skupna zmagovalka PiZS rang turnirjev Viktorija Klaneček (Ptuj), ki je v finalu premagala Valerijo Tašner (Ptuj). Tretje mesto sta si razdelili Branka Špec (Poljčane) in Iris Furjan (Ptuj).

V soboto ter nedeljo 15-16 maj se bo v Avstrijskem Salzburgu igral PDC turnir v steel dartu. Na ta turnir pridejo vsi najboljši pikaderji sveta, saj šteje tudi za točke rang lestvice preko katere se lahko kvalificirate na svetovno prvenstvo. Tudi za ženske se bo tam odigral veliki kvalifikacijski turnir iz katerega se najboljši dve igralki uvrstita na veliki zaključni turnir, kjer se med vse igralke razdeli 30 000 funtov. Več o vsem na [www.pikado-polda.weebly.com](http://www.pikado-polda.weebly.com)